**Ενημέρωση για το 1ο Αθλητικό Τουρνουά Σχολείων Δήμου Καισαριανής**

Αγαπητά μέλη της ‘Ένωσης Συλλόγων Γονέων και Κηδεμόνων Δήμου Καισαριανής,

με ιδιαίτερη χαρά, σας καλούμε να συμμετάσχετε στο 1ο αθλητικό τουρνουά που διοργανώνουμε στο δήμο μας για όλες τις βαθμίδες.

Για το λόγο αυτό, σας παραθέτουμε πληροφοριακό υλικό και προϋποθέσεις συμμετοχής, προκειμένου να έχετε όλη την απαραίτητη πληροφόρηση που απαιτείται για τη συμμετοχή του σχολείου σας. Παρακαλούμε να έρθετε σε επικοινωνία με τους εκπαιδευτικούς του σχολείου σας και τους γονείς, ώστε αυτό το διήμερο, τα παιδιά να απολαύσουν στιγμές διασκέδασης , ευγενούς άμιλλας και αθλητισμού.

**Το ποδόσφαιρο** θα υλοποιηθεί το Σάββατο 15/2 στο γηπεδάκι 5x5 στη πάνω Καισαριανή πίσω από το 3ο Νηπιαγωγείο. Οι ώρες διεξαγωγής των αγώνων θα εξαρτηθούν από το σύνολο των ομάδων που θα δηλώσουν συμμετοχή. Ο πρώτος αγώνας θα ξεκινήσει στις 9:00 π.μ , για το λόγο αυτό παρακαλείσθε να είστε στο χώρο μισή ώρα νωρίτερα.

**Το μπάσκετ** θα υλοποιηθεί τη Κυριακή 16/2 στο κλειστό γυμναστήριο «Μελισσινός» παραπλεύρως του γηπέδου Κρητικόπουλος. Οι ώρες διεξαγωγής των αγώνων θα εξαρτηθούν από το σύνολο των ομάδων που θα δηλώσουν συμμετοχή. Ο πρώτος αγώνας θα ξεκινήσει στις 9:00 π.μ , για το λόγο αυτό παρακαλείσθε να είστε στο χώρο μισή ώρα νωρίτερα και μέχρι τη 13:30. Ταυτόχρονα θα υλοποιούνται 2 αγώνες στο μισό του γηπέδου.

Για την ομαλή διοργάνωση του τουρνουά παρακαλούμε όπως τηρηθούν τα κάτωθι:

* Ζητούμε τον ηλικιακό διαχωρισμό για τη α-βάθμια για λόγους ασφαλείας και ίσων δυνατοτήτων ως εξής: 1) Ηλικιακή ομάδα πρώτης τάξης έως και τρίτης 2) Ηλικιακή ομάδα Τετάρτης τάξεως μέχρι έκτη. Οι ομάδες μπορούν να είναι μικτές δηλαδή αγόρια -κορίτσια μαζί.
* Οι ομάδες που θα συμμετέχουν θα αποτελούνται από 5 παιδιά ή 3 ανάλογα με τις συμμετοχές.
* Όλα τα παιδιά που θα συμμετέχουν να έχουν προσκομίσει ιατρική βεβαίωση από καρδιολόγο ( αν υπάρχει στο αθλητικό σωματείο που μπορεί να συμμετέχουν είναι αποδεκτό αντίγραφο του.)
* Να υπάρχει για κάθε παιδί βεβαίωση συμμετοχής γονέα στο τουρνουά ( επισυνάπτεται) .
* Κάθε σχολείο να έχει όσο το δυνατόν ομοιόμορφο χρώμα μπλούζας για να είναι διακριτές οι ομάδες